પૂર્વ રાષ્ટ્રપતિ પ્રણવ મુખરજી રાષ્ટ્રીય સ્વયં સેવક સંઘ (આરએસએસ)ના કાર્યક્રમમાં સામેલ થવાના મુદ્દે કોંગ્રેસ વ્યાકૂળ છે. પૂર્વ કેન્દ્રીય મંત્રી સી કે જાફર શરીફે મુખરજીને પત્ર લખીને સંઘના કાર્યક્રમમાં સામેલ નહીં થવા અપીલ કરી છે જ્યારે પૂર્વે નાણાં મંત્રી પી. ચિદમ્બરમે આશા વ્યક્ત કરી છે કે પૂર્વ રાષ્ટ્રપતિ સંઘને તેમના જ મંચ પરથી બોધપાઠ આપશે. ચિદમ્બરમે બુધવાકે જણાવ્યું કે, ‘હવે જ્યારે તેમણે આમંત્રણનો સ્વીકાર કર્યો છે ત્યારે આ વાતને લઈને ચર્ચાનો કોઈ અર્થ નથી કે તેમણે શા માટે આમંત્રણ સ્વીકાર્યું. તેનાથી વધુ મહત્વની બાબત એ કહેવી છે કે સર તમે આમંત્રણ સ્વીકાર્યું છે તો ત્યાં જઈને જણાવો કે તેમની વિચારધારામાં શું ઉણપ છે.’